Kriteriji vrednovanja u nastavi hrvatskoga jezika u osmom razredu

r • • • • • •

Praćenje i ocjenjivanje

Vrednovanje se provodi u skladu s Pravilnikom o načinima, postupcima i elementima vrednovanja učenika u osnovnoj i sredn školi

**Pisane provjere**

**Školske zadaće**

Tijekom školske godine pišu se **dvije školske zadaće**, koje se ocjenjuju jednom ocjenom, primjereno dobi te u skladu s NPIP-om u 8. razredu, uvažavajući domene i ishode određene novim Kurikulumom za Hrvtski jeztik u 8. razredu osnovne škole.

**Ispiti znanja sa zadacima objektivnoga tipa (ZOT)**

Tijekom školske godine pišu se **najmanje dvije**, a **najviše pet pisanih provjera sa zadacima objektivnoga tipa,** ovisno o razredu.

Broj pisanih provjera ovisi o broju nastavnih cjelina/tema u pojedinom razredu te o potrebama razrednih odjela.

Skala bodova i ocjena kreira se prije pisanja provjere i tijekom pripreme za provjeru učenici se upoznaju s njom, kao i sa sadržajem i tipovima zadataka.

Pisane provjere sa zadacima objektivnoga tipa vrednuju se, u pravilu, prema sljedećoj bodovnoj skali:

 0 – 39% = 1 (nedovoljan)

 40 – 59%= 2 (dovoljan)

 60 – 74%= 3 (dobar)

 75 – 89%= 4 (vrlo dobar)

 90 – 100%= 5 (odličan)

**Usmene provjere**

Usmena provjera može se provesti s prethodnom najavom ili bez nje.

Učenik se za usmenu provjeru može javiti i samoinicijativno. Učitelj će ga ispitati prvom prilikom kad je planirao provesti usmenu provjeru znanja. Prednost pri usmenome ispitivanju imaju učenici koji još nisu biti ispitani i koji se prvi jave za provjeru.

Dijelom usmene provjere smatra se i rješavanje kratkih zadataka na ploči ili u bilježnici

KRITERIJI VREDNOVANJA U NASTAVI HRVATSKOGA JEZIKA ZA 8 RAZRED

|  |  |
| --- | --- |
| **Formativno vrednovanje** |  **Opis formativnoga vrednovanja** |
| JEZIK I KOMUNIKACIJA |
| 5 | Učenik/učenica aktivno sudjeluje na satu te točno i savjesno izvršava zadatke u skupnome radu, radu u parovima te pojedinačnome i samostalnome radu, i na satu i kod kuće. Znanje dosljedno primjenjuje u svim nastavnim područjima i u svim nastavnim predmetima. Samostalno istražuje, pronalazi i postavlja problemska pitanja te katkad i pronalazi odgovore na problemska pitanja.Pri usmenom izražavanju aktivno sudjeluje u radu. Razumije sadržaje i dosljedno primjenjuje znanje. Izvrsno se izražava primjenjujući stečeno znanje, izražajno čita i krasnoslovi izražavajući pritom svoj doživljaj. Priprema se za govorne vježbe. U svim nastavnim područjima primjenjuje stečeno znanje i vještine. Savjesno, samostalno, točno i pravovremeno rješava pisane zadatke. U pisane uratke redovito unosi vlastite kreativne zamisli. Bogata je rječnika. U pisanome izražavanju u svim nastavnim područjima i predmetima primjenjuje pravila standardnoga jezika. Piše uredno i čitljivo. |
| 4 | Učenik/učenica aktivno sudjeluje na satu u zajedničkome radu, radu u skupinama i parovima, ali katkad netočno ili nepotpuno izvršava zadatke u pojedinačnome i samostalnome radu u školi i kod kuće. Uglavnom primjenjuje znanje u svim nastavnim područjima predmeta, no u bilježnicama ostalih predmeta vidljivo je da ne primjenjuje znanje dosljedno. Pri usmenom izražavanju aktivno sudjeluje u radu. Razumije sadržaje i najčešće primjenjuje znanje. Vrlo dobro se izražava, uglavnom primjenjujući stečeno znanje, izražajno čita i krasnoslovi. Najčešće se priprema za govorne vježbe. Katkad ima neznatnih poteškoća u oblikovanju iskaza. Katkad pri pisanju griješi u primjeni gradiva jezika. U pisanome izražavanju na satovima jezičnoga izražavanja zadatke rješava točno i pravovremeno.U pisane uratke katkad unosi vlastite kreativne zamisli. Prosječno je bogata rječnika. Trudi se pisati čitljivo, no ponekad kod pokoje riječi ne uspije. |
| 3 | Učenik/učenica na satu sudjeluje uz poticaj, s promjenjivom koncentracijom pozornosti, zadatke rješava točno, ali uz stalan poticaj, a u samostalnome radu na satu i kod kuće katkad točno, a katkad površno ili netočno. Znanje primjenjuje uz pomoć učitelja ili skupine. U ostalim nastavnim područjima i predmetima znanje primjenjuje vrlo nedosljedno, često s mnogo pogrešaka. Usmeno se izražava samo uz poticaj. Razumije sadržaje, no teško ih i rijetko primjenjuje. Čita točno i logično. Krasnoslovi točno ili s neznatnim pogreškama. Ne nastoji se pripremiti za govorne vježbe. Oblikuje kratki vezani tekst samo uz poticaj, katkad i samostalno |
| 2 | Učenik/učenica sudjeluje u radu na satu samo uz stalan poticaj, katkad obija raditi, u radu u skupinama ili parovima čeka rješenja drugih učenika, zna izreći osnovne činjenice, primjenjuje ih u jednostavnim primjerima, i to samo uz poticaj. Rijetko primjenjuje stečeno znanje i u nastavi jezika i u ostalim nastavnim područjima kao i u drugim nastavnim predmetima. Na dopunsku nastavu ne dolazi ili dolazi rijetko i ne sudjeluje u skladu sa svojim sposobnostima. Rijetko želi sudjelovati u usmenoj komunikaciji, to rijetko čini čak i uz poticaj. Na pitanja odgovara jednom riječju. Čita sa znatnim zastajkivanjem, no razumije pročitano. Tekst koji treba krasnosloviti izgovara s mnogo pogrešaka ili mehanički, bez razumijevanja. Nikad se ne priprema za govornu vježbu. Oblikuje kratki vezani tekst isključivo uz pomoć. Pisane zadatke izvršava tako da zadovolji samo osnovne zahtjeve. Radi uz poticaj i pomoć, tek katkad samostalno. Vrlo rijetko samostalno unosi svoje kreativne zamisli. Skromna je rječnika. Katkad piše nečitljivo, katkad i neuredno. |
| 1 | Učenik/učenica nerado i rijetko radi na satu i kod kuće, na satu gotovo nikada ne želi sudjelovati, čak ni uz poticaj. U pojedinačnome radu gotovo nikad ne izvršava zadatke, ni na satu ni kod kuće. Ne pokazuje napredak u ovladavanju jezičnim vještinama u nastavi hrvatskoga jezika. Odbija dolaziti na dopunsku nastavu. Često obija sudjelovati u usmenome izražavanju, a kad sudjeluje, često i znatno griješi. Čita s mnogo pogrešaka i sa znatnim zastajkivanjem te ne razumije pročitano, ni uz pomoć poticajnih pitanja. Ne priprema se za govorne vježbe i izbjegava ih. Izbjegava krasnoslov. Odbija naučiti pjesmu napamet, čak i površno. Ne može oblikovati kratki vezani tekst čak ni uz pomoć. Ne dolazi na dopunsku nastavu.Često odbija pisati, čak i uz poticaj, a kad sudjeluje u radu, izražava se oskudno, ne poštuje temu i čini mnogo jezičnih pogrešaka. Domaće zadaće uglavnom ne piše. Ne pokazuje nikakvo nastojanje da sudjeluje u vježbama pisanoga izražavanja i primijeni znanje. Ne dolazi na dopunsku nastavu. |
| KNJIŽEVNOST I STVARALAŠTVO |
| 5 |  Učenik/učenica aktivno sudjeluje u radu, pokazuje da doživljava i izvrsno razumije književne tekstove te zamjećuje njegova obilježja. Samostalno i točno rješava zadatke. Povezuje i primjenjuje stečeno znanje na svim književnim predlošcima. Stvara samostalne uratke na osnovi pročitanoga.Redovito čita, aktivno i samostalno sudjeluje u obradi devet djela za cjelovito čitanje, točno, samostalno i savjesno rješava sve zadatke, samostalno primjenjuje znanje stečeno u nastavi ostalih nastavnih područja, stvara vlastite uratke na osnovi pročitanoga djela. |
| 4 | Učenik/učenica aktivno sudjeluje na satu i uglavnom razumije književne tekstove, ali treba pomoć pri zamjećivanju njegovih obilježja. Zadatke rješava najčešće točno, ali često uz pomoć. Povezuje neke prije stečene spoznaje, ponavlja ih i dijelom primjenjuje na novim književnoumjetničkim predlošcima.Učenik/učenica uglavnom redovito čita i na satu razgovara o pročitanim djelima za cjelovito čitanje, uglavnom točno rješava zadatke, rjeđe samostalno, češće uz pomoć učitelja ili članova skupine primjenjuje i povezuje znanje stečeno u nastavi ostalih nastavnih područja. Tijekom godine čita najmanje osam djela za cjelovito čitanje.  |
| 3 |  Učenik/učenica na satu sudjeluje samo uz poticaj, razumije književne tekstove uz pomoć učitelja ili skupine, zamjećuje njegova obilježja samo uz ukazivanje na njih, odnosno prethodno ponavljanje prije stečenih činjenica. Zadatke rješava uz pomoć, katkad i netočno ili nepotpuno. Učenik/učenica čita obvezna djela za cjelovito čitanje, katkad sa zakašnjenjem, uz njih još najmanje tri, na satu razgovora o djelu za cjelovito čitanje sudjeluje uz poticaj, rješava zadatke uglavnom točno, ali često nepotpuno, zna izreći činjenice iz djela, no tek katkad ih može povezati sa spoznajama stečenima na ostalim satima. |
| 2 | Učenik/učenica u radu na satu rijetko želi sudjelovati, kad sudjeluje, to je uz stalni poticaj. Ima teškoća u razumijevanju književnih tekstova te ni uz poticaj ne dolazi do jednostavnih zaključaka o njegovim obilježjima. Uz poticaj rješava jednostavne zadatke iskazujući da poznaje osnovne činjenice, no bez primjene na tekstu. Vrlo često ne izvršava zadatke za samostalan rad.Čita dva obvezna djela za cjelovito čitanje te najmanje još jedno, sudjeluje u radu na satu samo uz stalan poticaj, zadatke rješava najsažetije i s mnogobrojnim pogreškama. |
| 1 |  Učenik/učenica na satovima ne želi sudjelovati, ni uz poticaj. Ne želi pažljivo slušati, razgovarati, čitati ni pisati. Ne poznaje osnovne činjenice, odnosno ne zna ih ponoviti. Ne pokušava riješiti jednostavne zadatke, ni uz poticaj, ni kod kuće ni na satu. Ne dolazi na dopunsku nastavu.Čita manje od dva obvezna djela za cjelovito čitanje, na satu razgovora o djelu ne sudjeluje, čak ni uz poticaj, ne zna odgovoriti na najjednostavnija pitanja o djelu za cjelovito čitanje, ne može riješiti zadatke u vezi s djelom za cjelovito čitanje. Ne dolazi na dopunsku nastavu. |
|  KULTURA I MEDIJI |
| 5 | Učenik/učenica aktivno sudjeluje na satu medijske kulture. Samostalno i točno rješava sve zadatke. Pokazuje da razumije gradivo te primjenjuje naučeno. Izvrsno zapaža i povezuje usvojene sadržaje iz |

|  |  |
| --- | --- |
|  | medijske kulture i na novim primjerima. Postavlja problemska pitanja, nudi vlastita rješenja, samostalno istražuje te katkad stvara i vlastite kreativne uratke. |
| 4 | Učenik/učenica aktivno sudjeluje na satu medijske kulture. Uglavnom točno rješava zadatke, katkad samostalno, katkad uz pomoć učitelja ili skupine. Pokazuje da razumije gradivo i usvojene spoznaje može objasniti svojim riječima. Vrlo dobro zapaža i povezuje sadržaje iz medijske kulture. Primjenjuje znanje na poznatim predlošcima te katkad i na novima. |
| 3 |  Učenik/učenica sudjeluje na satu uz poticaj. Zadatke rješava uz pomoć, katkad i netočno. Sadržaje uglavnom razumije i objašnjava ih svojim riječima, no katkad nepotpuno ili dijelom netočno. Zapaža obilježja pojedinoga medija, no rijetko zna povezati sadržaje koji su prije usvojeni s novim gradivom. Primjenjuje znanje isključivo uz pomoć učitelja, i to samo na poznatim predlošcima. |
| 2 | Učenik/učenica rijetko sudjeluje u radu. Zadatke rješava samo uz stalan poticaj i pomoć učitelja, no i tada s mnogo pogrešaka. Pojmove zna definirati samo kako je rečeno na satu. Na pitanja odgovara jednostavnim rečenicama (da/ne). Zapaža samo osnovna obilježja pojedinoga medija. Ne može povezati sadržaje i vrlo rijetko primjenjuje znanje, pri čemu ima teškoća čak i kad mu učitelj pomaže. |
| 1 | Učenik/učenica gotovo nikad ne sudjeluje u radu. Odbija rješavati zadatke, a kad ih rješava, čini to s mnogo pogrešaka. Ne zna definirati pojmove. Ne prepoznaje ni osnovna obilježja pojedinoga medija. Odbija pomoć i ne dolazi na dopunsku nastavu. |

|  |  |
| --- | --- |
| **Sumativno vrednovanje** |   **Opis sumativnoga vrednovanja** |
| JEZIK I KOMUNIKACIJA |  |
| dovoljan |  Učenik/učenica može nabrojiti sve vrste riječi, prepoznati njihova osnovna obilježja i oprimjeriti ih, može prepoznati sve dijelove rečenice te ih uz pomoć označiti u jednostavnim rečenicama. Učenik može nabrojiti sve glagolske oblike te ih može oprimjeriti. Prepoznaje jednostavnu i složenu rečenicu i zna ih imenovati. Može nabrojiti vrste zavisno složenih rečenica, može prepoznati inverziju, objasniti je svojim riječima i u izdvojenim primjerima staviti zarez u inverziji.Učenik uz pomoć prepoznaje stilski obilježen red riječi te stilski neobilježen red riječi.Poznaje osnovnu podjelu glasova te može imenovati glasovne promjene te navesti nekoliko primjera istih. Poznaje pravila, načine i sredstva tvorbe riječi.Zna definirati lokalizme, regionalizme te dijalektalizme te ih oprimjeruje.Učenik razumije pojmove: istopisnica, istozvučnica te frazem.Može navesti pravila o pisanju velikoga i maloga slova, rečeničnih i pravopisnih znakova, sastavljenog i rastavljenog pisanja riječi.Učenik zna navesti značajke hrvatskoga književnoga jezika te obilježja narječja hrvatskoga jezika. Zadatke objektivnoga tipa rješava s najmanje 40% točnosti.**Pri usmeno komunikaciji** učenik/učenica može samostalno odgovoriti na pitanje cjelovitom rečenicom. Može navesti osnovne načine sporazumijevanja i navesti barem tri govorne vrednote. Može uz pomoć izreći vijest na osnovi zadanih elemenata. Prepoznaje istoznačnice, bliskoznačnice i suprotnice u jednostavnim primjerima. Može u jednostavnim primjerima samostalno reći bliskoznačnicu i suprotonicu zadane riječi. Može pažljivo slušati izražajno čitanje i krasnoslov. Može samostalno ispričati događaj u kojem je sudjelovao u najmanje pet rečenica, poštujući kompoziciju pripovjednoga teksta. Može prepričati tekst dodajući mu dvije rečenice dijaloga i jednu rečenicu opisa. Može izreći statičan opis u najmanje pet rečenica. Može krasnosloviti uz pomoć i čitati novi tekst ispravljajući pogreške na koje je upozoren, može bez pogrešaka pročitati tekst koji je uvježbao. Može prepoznati različite jezične stilove. |
|  | **Pri pisanoj komunikaciji** učenik/učenica može odgovoriti na pitanja potpunom rečenicom poštujući pravilo o pisanju velikoga početnoga slova u čestim primjerima prema NPIP-u (imena bića, država, kontinenata, naseljenih mjesta, ulica i trgova te organizacija). U izdvojenim primjerima može točno pisati veliko početno slovo u imenima udruga i društava. Može samostalno napisati pet do sedam rečenica teksta poštujući zadanu temu i oblik. (statični opis, prepričavanje, pričanje u 1. osobi) i točno pisati zarez u nabrajanju, nizanju te uz suprotne veznike. S manje od 10 pogrešaka može napisati diktat (u uzorku od dvadeset do trideset primjera): veliko i malo početno slovo, rečenični i prevopisni znakovi, glasovi č i č te ije/je, pri čemu je diktat usmjeren samo na jednu od navedenih tema. |
| dobar | Učenik/učenica prepoznaje sve vrste riječi u rečenici, prepoznaje njihova osnovna obilježja i oprimjeruje ih, prepoznaje sve dijelove rečenice te ih zna označiti u jednostavnim rečenicama. Učenik prepoznaje sve glagolske oblike te ih oprimjeruje. Prepoznaje jednostavnu i složenu rečenicu i zna ih imenovati. Može nabrojiti vrste zavisno složenih rečenica, može prepoznati inverziju, objasniti je svojim riječima i u izdvojenim primjerima staviti zarez u inverziji.Učenik uz prepoznaje stilski obilježen red riječi te stilski neobilježen red riječi.Poznaje osnovnu podjelu glasova te može prepoznati glasovne promjene te navesti nekoliko primjera istih. Poznaje pravila, načine i sredstva tvorbe riječi. Prepoznaje vrstu tvorbe riječi. Zna definirati lokalizme, regionalizme te dijalektalizme te ih oprimjeruje. Prepoznaje ih u tekstu. Učenik razumije pojmove: istopisnica, istozvučnica te frazem te ih oprimjeruje. Učenik/učenica poznaje pravila o pisanju velikoga i maloga slova, rečeničnih i pravopisnih znakova, sastavljenog i rastavljenog pisanja riječi te ih najčešće primjenjuje prilikom pisanog izražavanja.Učenik/učenica zna navesti značajke hrvatskoga književnoga jezika te obilježja narječja hrvatskoga jezika. Može ih prepoznati u tekstu.Zadatke objektivnoga tipa rješava s najmanje 60% točnosti. **Pri usmenoj komunikaciji** učenik/učenica može odgovoriti na pitanje cjelovitom rečenicom i dati kratko obrazloženje uz poticaj. Može razlikovati jezično i nejezično sporazumijevanje i reći koji nejezični načini sporazumijevanja prate govor, može navesti većinu govornih vrednota i ostvariti u govoru i čitanju rečeničnu intonaciju, rečenični naglasak te stanke uz rečenične znakove. Može samostalno stvoriti vijest i uz prethodnu je pripremu izreći u pet jednostavnih rečenica. Može jednom rečenicom prokomentirati vijest. Može reći bliskoznačnicu, istoznačnicu i suprotnicu zadanoj riječi u čestim primjerima. Može pažljivo slušati izražajno čitanje i jednom rečenicom samostalno izraziti doživljaj poslušanoga teksta. Može samostalno ispričati događaj u kojem je sudjelovao u najmanje osam rečenica, može prepričati u najmanje osam rečenica biografiju osobe na osnovi predloška. Može prepričgati tekst dodajući mu najmanje tri rečenice opisa te četiri rečenice dijaloga. Može izreći statičan opis u najmanje osam rečenica te dinamičan u tri. Može točno krasnosloviti bez pomoći i čitati novi tekst bez zastajkivanja. Može izražajno pročitati kratak tekst koji je uvježbao, s ostvarivanjem navedenih govornih vrednota. Prepoznaje različite jezične stilove.**Pri pisanoj komunikaciji** učenik/učenica može odgovoriti na pitanje bez znatnih jezičnih pogrešaka u primjeni znanja jezika stečenoga u dosadašnjem školovanju. Može primijeniti tehnike pripovijedanja u stvaranju teksta te može samostalno napisati pet do sedam rečenica teksta poštujući zadanu temu i oblik. Najčesšće točno primjenjuje pravopisna pravila. Diktate s uzorkom 20-30 primjera piše s manje od 8 pogrešaka: veliko i malo početno slovo, rečenični i pravopisni znakovi znakovi, glasovi č i č, dž i đ te ije/je, pri čemu je diktat usmjeren samo na jednu od navedenih tema. |
| vrlo dobar |  Učenik/učenica razlikuje sve vrste riječi u rečenici, njihova gramatička obilježja. Razlikuje sve dijelove rečenice te ih samostalno analizira u jednostavnim rečenicama. Razlikuje sve glagolske oblike te ih oprimjeruje i samostalno prepoznaje u rečenici. Učenik razlikuje sve vrste jednostavnih i složenih rečenica, razlikuje načine slaganja rečenica.Učenik samostalno razlikuje stilski obilježen red riječi te stilski neobilježen red riječi te primjenjuje znanje u pisanom izražavanju..Razlikuje glasove i glasovne promjene. Poznaje pravila, načine i sredstva tvorbe riječi. Prepoznaje vrstu tvorbe riječi.Zna definirati lokalizme, regionalizme te dijalektalizme te ih oprimjeruje. Samostalno ih prepoznaje ih u tekstu.Učenik/učenica razumije pojmove: istopisnica, istozvučnica te frazem te ih oprimjeruje.Primjenjuje pravila o pisanju velikoga i maloga slova, rečeničnih i pravopisnih znakova, sastavljenog i rastavljenog pisanja riječi. Učenik/učenica prepoznaje značajke hrvatskoga književnoga jezika te obilježja narječja hrvatskoga jezika. Zadatke objektivnoga tipa rješava s najmanje 75% točnosti. **Pri usmenoj i pisanoj komunikaciji** učenik/učenica može odgovoriti samostalno na pitanje cjelovitom rečenicom te samostalno obrazložiti odgovor. Može navesti sve govorne vrednote i ostvariti u govoru i čitanju rečeničnu intonaciju, rečenični naglasak, stanke uz rečenične znakove, promjene brzine govorenja te naglasak u tipičnim i jednostavnim primjerima samostalno, a u složenima može ponoviti točan naglasak.Govori primjerenom jačinom glasa i s pravilom artikulacijom glasova (u dosegu svojih sposobnosti). Može izreći kratak komentar u najmanje tri rečenice. U samostalno stvorenome tekstu neknjiževne riječi zamjenjuje književnim istoznačnicama. Samostalno izražava bez pomoći doživljaj poslušanoga teksta. Može samostalno ispričati događaj u kojem je sudjelovao, dodajući pripovijedanju kratke opise, katkad i dijaloge. Može stvoriti statičan i dinamičan opis u najmanje osam rečenica. Može točno i izražajno krasnosloviti i samostalno izražajno čitati primjenjujući navedene govorne vrednote. Uz prethodnu pripremu, pri čitanju izražava i svoj doživljaj teksta. Samostalno prepoznaje različite stilove. |
|  | **Pri pisanoj komunikaciji** učenik/učenica odgovara na pitanje bez znatnih jezičnih pogrešaka u primjeni znanja jezika stečenoga u dosadašnjem školovanju. Primjenjuje tehnike pripovijedanja u stvaranju teksta poštujući zadanu temu i oblik. Točno primjenjuje pravopisna pravila. Diktat s 20-30 primjera piše s manje od 5 pogrešaka: veliko i malo početno slovo, rečenični znakovi, glasovi č i ć, dž i đ te ije/je, pri čemu je diktat usmjeren samo na jednu od navedenih tema. |
| odličan | Učenik/učenica razlikuje sve vrste riječi u rečenici, njihova gramatička obilježja. Razumije njihovu ulogu u rečenici. Samostalno analizira sve vrste rečenica i njihove dijelove. Razlikuje sve glagolske oblike te ih oprimjeruje i samostalno prepoznaje u rečenici. Učenik razlikuje sve vrste jednostavnih i složenih rečenica, razlikuje načine slaganja rečenica te primjenjuje to znanje u pisanom i usmenom izražavanju.Učenik/učenica samostalno razlikuje stilski obilježen red riječi te stilski neobilježen red riječi te primjenjuje znanje u pisanom izražavanju..Razlikuje glasove i glasovne promjene. Samostalno analizira nastajanje glasovnih promjena. Poznaje pravila, načine i sredstva tvorbe riječi. Samostalno analizira sve načine tvorbe riječi. Zna definirati lokalizme, regionalizme te dijalektalizme te ih oprimjeruje. Samostalno ih prepoznaje ih u tekstu.Razlikuje istopisnice i istozvučnice. Prepoznaje porijklo riječi. Samostalno objašnjava frazeme. Primjenjuje pravila o pisanju velikoga i maloga slova, rečeničnih i pravopisnih znakova, sastavljenog i rastavljenog pisanja riječi. Učenik/učenica prepoznaje značajke hrvatskoga književnoga jezika te obilježja narječja hrvatskoga jezika. Zadatke objektivnoga tipa rješava s najmanje 90 % točnosti. **Pri usmenoj komunikaciji** učenik se samostalno izražava poštujući pravila književnoga jezika. Rječnik mu je bogat, a izraz sadržajan i logičan. Može održati kratak govor u trajanju od tri minute na zadanu temu bez zastajkivanja , primjenjuje znanje o pripovijedanju i opisivanju u većini prilika, može samostalno ispripovijedati tekst u 1. i 3. osobi, može stvaralački prepričati tekst često unoseći vlastite kreativne zamisli, može stvoriti cjelovit usmeni komentar uz prethodnu pripremu ili bez nje. U većini prilika pravilno izgovara glasove č i ć, dž i đ te glas ije/je te u većini prilika nenaglasnice. Ostvaruje sve govorne vrednote jezika, uz pomoć samo u ostvarivanju naglasaka u složenim primjerima te u ostvarivanju boje glasa. Može izražajno krasnosloviti, izražavajući vlastiti doživljaj i samostalno izražajno čitati. Pri čitanju poznatoga teksta izražava svoj doživljaj. Samostalno prepoznaje te može primijeniti različite jezične stilove u govorenju. |
|  | **Pri pisanoj komunikaciji** učenik/učenica može samostalno stvoriti pripovjedni i opisni tekst na zadanu temu te stvaralački prepričati tekst primjenjujući znanje o dijelovima fabule, uspješno ističući glavnu misao i koristeći se stilskim izražajnim sredstvima kreirajući vlastita rješenja. Samostalno i samoinicijativno uvrštava opise i dijaloge u pripovjedne tekstove. Može preoblikovati upravni u neupravni govor, i obrnuto, bez pogrešaka. Kreativno rješava većinu zadataka. Diktat s 20-30 primjera piše s manje od 3 pogreške: veliko i malo početno slovo, rečenični znakovi, glasovi č i ć, dž i đ te ije/je. |

|  |  |
| --- | --- |
|  |  |
| KNJIŽEVNOST I STVARALAŠTVO  |
| dovoljan |  Učenik/učenica može nabrojiti književne vrste koje su predviđene NPIP-om i reći kojem književnome rodu pripadaju. Može reći osnovna obilježja književnih vrsta. Može reći koje su vrste lirskih pjesma po tematici. Može navesti koje su vrste karakterizacije lika. Može prepoznati uz pomoć ritmotvorna i misaona stilska izražajna sredstva te odrediti kompoziciju pjesme. Može rećikoje su osnovne dramske vrste. Razlikuje ih u primjerima uz pomoć učitelja. Može reći što je ideja i u jednostavnim primjerima reći koja je. Prepoznaje temu i vrstu proznog teksta.S najmanje 50 % točnosti odgovara na pitanja u vezi s razumijevanjem teksta. Doživljaj teksta izražava jednostavnim rečenicama (da/ne), češće uz poticaj te pomoć, katkad i samostalno. Učenik/učenica je tijekom školske godine pročitao najmanje dva obavezna djela za cjelovito čitanje. Na satu razgovora o djelu za cjelovito čitanje može odgovoriti na pitanja i riješiti jednostavne zadatke s najmanje 40 % točnosti, najčešće uz poticaj i pomoć. U razgovoru o djelu sudjeluje samo uz poticaj i pomoć. Može samostalno izreći temu djela i na osnovi toga, uz pomoć, razlikovati socijalni roman ili pripovijetku te kriminalistički roman. Uz pomoć može prepričati pripovijetku ili poglavlje romana. Može glavne likove i navesti za svaki lik najmanje jednu njegovu osobinu te navedene osobine razvrstati, uz pomoć, na etičke, psihološke i socijalne. Može uz pomoć reći u kakvim su odnosima likovi u tekstu. Prepoznaje i imenuje roman, zbirku pjesama, pripovijetku. Može na jednostavan način izraziti svoj doživljaj pročitanoga djela, uz pomoć. U skupnome radu i radu u parovima slabo sudjeluje. |
| dobar | Učenik/učenica može nabrojiti književne vrste koje su predviđene NPIP-om i reći kojem književnome rodu pripadaju i prepoznati ih u tipičnim primjerima. Može reći osnovna obilježja književnih vrsta. Može reći koje su vrste lirskih pjesma te prepoznati tematiku pjesme. Može prepoznati ritmotvorna i misaona stilska izražajna sredstva te odrediti kompoziciju pjesme. Može nabrojiti osnovne osobine lika i samostalno ih razvrstati na etičke, psihološke i socijalne te obrazložiti tvrdnje uz pomoć. Može reći koje su osnovne dramske vrste i međusobno ih samostalno razlikovati u jednostavnim primjerima. Može reći što je ideja i u jednostavnim primjerima je prepoznati. Može u poznatim primjerima odrediti temu teksta te u novima jednostavnima samostalno ili uz neznatnu pomoć. Može reći kakav je kronološki slijed događaja i prepoznati ga u tekstu. Može razlikovati kronološki od retrospektivnog slijeda događaja. S najmanje 64 % točnosti odgovara na pitanja u vezi s razumijevanjem teksta. Doživljaj teksta izražava dijelom samostalno, češće uz poticaj, pri čemu odgovara potpunim rečenicama. U jednostavnim primjerima doživljaj može obrazložiti. |
|  |  Učenik/učenica je tijekom školske godine pročitao najmanje dva obvezna i tri dodatna naslova. Na satu razgovora o djelu za cjelovito čitanje može odgovoriti na pitanja i riješiti jednostavne zadatke s najmanje 60 % točnosti, a barem polovicu tih zadataka samostalno. Na satu razgovora o djelu za cjelovito čitanje sudjeluje uglavnom uz poticaj i pomoć, katkad i samostalno. Može samostalno prepričati kratko epsko djelo ili poglavlje romana. Tijekom prepričavanja može imenovati i odrediti osnovne dijelove fabule. Može nabrojiti sve glavne likove i neke sporedne te izreći većinu osobina glavnih likova te ih razvrstati na etičke, psihološke i socijalne, a uz pomoć može svoje tvrdnje obrazložiti. Može reći zašto je neki od glavnih likova nešto učinio te reći u kakvim je odnosima s ostalim likovima. Izražava doživljaj djela samostalno, a obrazlaže ga uz potpitanja. Zadatke za samostalan rad kod kuće rješava, ali nepotpuno i tek dijelom točno. U radu u skupini i paru sudjeluje, pri čemu se češće oslanja na ostale učenike. |
| vrlo dobar |  Učenik/učenica može nabrojiti književne vrste koje su predviđene NPIP-om, reći kojem književnome rodu pripadaju i prepoznati ih u primjerima, u jednostavnima te složenima. Prepoznaje vrste lirskih pjesmama u novim primjerima i obrazložiti svoje tvrdnje. Prepoznaje ritmotvorna i misaona stilska izražajna sredstva te samostalno određuje kompoziciju pjesme. Može samostalno prepoznati osnovne osobine lika i razvrstati ih na etičke, psihološke i socijalne te obrazložiti tvrdnje i potkrijepiti ih navodima iz teksta. Može uočiti motiviranost postupaka lika i odnose među likovima. Može reći koje su osnovne dramske vrste i međusobno ih samostalno razlikovati u većini primjera. Može odrediti ideju teksta. Može reći kakav je kronološki slijed događaja i prepoznati ga u tekstu. Može razlikovati kronološki od retrospektivnog slijeda događaja u tekstu. S najmanje 78 % točnosti odgovara na pitanja u vezi s razumijevanjem teksta. Doživljaj teksta izražava samostalno. Može ga obrazložiti i u složenim primjerima. Može razlučiti važnije od manje važnih činjenica. Izvodi zaključke na osnovi stečenih spoznaja.  Učenik/učenica je pročitao osam predloženih naslova tijekom školske godine. S najmanje 75 % točnosti može odgovoriti pitanja i riješiti zadatke u vezi s pročitanim djelom. Može opširno prepričati kratko epsko djelo te sažeto roman, ističući i imenujući osnovne dijelove fabule. Može svojim riječima objasniti kompoziciju romana. Zna samostalno izreći ideju djela i dokazati svoju tvrdnju. Može izdvojiti opis iz epskoga teksta te reći koja je njegova uloga. U razgovoru o djelu služi se terminima usvojenima na satovima književnosti, samostalno ili uz poticaj i pomoć. Može samostalno oblikovati kratki usmeni i pisani tekst o likovima u djelu, njihovim osobinama i međusobnim odnosima te o ulozi opisa u pripovijedanju. U prikazivanju likova može primijeniti znanje o karakterizaciji likova govorom i postupcima. Može navesti najvažnije etičke, psihološke i socijalne osobine likova te dokazati svoje tvrdnje. Izražava samostalno svoj doživljaj djela, obrazlaže ga i potkrepljuje citatima iz teksta. Redovito izvršava zadatke za rad kod kuće, potpuno i točno. U projektu ili istraživačkome radu u vezi s lektirom sudjeluje najmanje dva puta tijekom godine. U radu u skupini i u paru aktivno sudjeluje pridonoseći radu skupine i konačnome uratku: postavlja problemska pitanja, predlaže rješenja, katkad nalazi i kreativna rješenja. Rijetko preuzima vodeću ulogu i katkad prepušta ostalim učenicima da donesu odluku o nekom rješenju ili riješe zadatak. |
| odličan | Učenik/učenica može samostalno na novome tekstu, koji je primjeren dobi, primijeniti stečene spoznaje. Samostalno pronalazi i izdvaja stilska izražajna sredstva u novim primjerima, razumije i objašnjava njihovu funkciju u tekstu, određuje vrste lirskih pjesama, dramske vrste te epske vrste koje su dijelom NPIP-a, i obrazlaže svoje tvrdnje i argumentira. U dramskome tekstu uočava dramski prizor. Samostalno izriče i obrazlaže temu i ideju teksta te dokazuje svoje tvrdnje. S najmanje 90 % točnosti odgovara na pitanja u vezi s razumijevanjem teksta. Doživljaj izražava samostalno i potpuno, samostalno stvarajući kratki usmeni i pisani tekst u vezi s analizom i interpretacijom književnoga djela. Komentira pročitano, izriče svoje sudove i stavove i može ih obrazložiti te potkrijepiti obrazloženjima i navodima iz teksta. Može usustaviti spoznaje i usporediti tekstove. Postavlja problemska pitanja i nalazi odgovore. Samostalno istražuje. Kreativno rješava zadatke u zajedničkome i samostalnome radu.S najmanje 90 % točnosti odgovara na pitanja u vezi s razumijevanjem teksta. Čita devet predloženih naslova tijekom školske godine. Može s najmanje 90 % točnosti odgovoriti na pitanja te riješiti zadatke u vezi s djelom za cjelovito čitanje. Može prepričati roman kratko epsko djelo, može prepričavajući komentirati i prosuđivati djelo, može zapaziti i izreći stilska izražajna sredstva. Razumije i objašnjava te primjenjuje znanje o pripovijedanju u 1. i 3. osobi te uočava odnos pripovjedača prema pripovijedanome. U razgovoru o djelu koristi se terminologijom usvojenom na ostalim satima hrvatskoga jezika, svoje tvrdnje potkrepljuje obrazloženjima i navodima iz teksta. Samostalno i kreativno izražava doživljaj djela te stavove i sudove o djelu i sadržaju djela te ih obrazlaže i potkrepljuje navodima iz teksta. U radu kod kuće rješava zadatke potpuno, točno i na kreativan način. U radu u skupini aktivno sudjeluje predlažući rješenja, donoseći rješenja i izvodeći zaključke, često nalazi kreativna rješenja. Preuzima vodeću ulogu u skupini znatno pridonoseći radu i uratku, pri čemu nastoji uvažiti zamisli, stavove i rješenja ostalih učenika. |

 KULTURA I MEDIJI

|  |  |
| --- | --- |
| dovoljan | Učenik/učenica može svojim riječima objasniti razlike između igranoga i animiranoga filma, nabrojiti vrste igranoga filma, navesti tri vrste televizijskih emisija. Navodi radio kao jedan od medija i zna reći dvije vrste radijskih emisija. Doživljaj igranoga filma i kazališne predstave izražava kratkim rečenicama. S najmanje 50% točnosti rješava zadatke objektivnoga tipa. |
| dobar |  Učenik/učenica može razlikovati i svojim riječima na poznatim primjerima objasniti obilježja filmskih vrsta te nabrojiti vrste televizijskih i radijskih emisija. U jednostavnim primjerima može razlikovati vrste igranoga filma. Može usmeno i u pisanome obliku u najmanje u pet rečenica izraziti doživljaj igranoga filma i kazališne predstave. Može navesti osnovna izražajna sredstva igranoga filma. Može nabrojiti najvažnije jezične priručnike. S najmanje 64 % točnosti rješava zadatke objektivnoga tipa. |
| vrlo dobar | Učenik/učenica može razlikovati i svojim riječima na poznatim i novim primjerima objasniti obilježja vrsta igranoga filma te nabrojiti vrste radijskih i televizijskih emisija te navesti osnovne značajke svake od vrsta s obzirom na namjenu. Može usmeno i u pisanome obliku izraziti doživljaj filma i kazališne predstave; u osvrtu na igrani film može uz pomoć opisati osnovna izražajna sredstva filmske umjetnosti te uočiti i iskazati ideju filma te odnose među likovima. Referentom se zbirkom služi samostalno i uz pomoć. S najmanje 78 % točnosti rješava zadatke objektivnoga tipa. |
| odličan | Učenik/učenica može samostalno usporediti igrani film i književno djelo, može u novim primjerima prepoznati i objasniti vrste igranoga filma te obrazložiti svoje zaključke, može samostalno navesti izražajna sredstva filmske umjetnosti i prepoznati ih u filmu te iskazati usmeno i u pisanome obliku svoje stavove o viđenome i doživljenome. Samostalno uočava i izražava ideju filma te uočava, izriče i dokazuje osobine likova, što potkrepljuje argumentima. Samostalno se služi referentom zbirkom. S najmanje 90 % točnosti rješava zadatke objektivnoga tipa. |

|  |  |
| --- | --- |
| **ZAKLJUČNA OCJENA** | OPIS KOMPETENCIJA |
| NA TEMELJU FORMATIVNOGA VREDNOVANJA | NA TEMELJU SUMATIVNOGA VREDNOVANJA |
| dovoljan |  Učenik/učenica sudjeluje u radu na satu najčešće uz poticaj, vrlo rijetko samostalno, i na satu i kod kuće. Tijekom godine čita najmanje tri lektirna naslova, najčešće pravovremeno. Pri provjeri recepcije književnoga djela te usvojenosti osnovnih ključnih pojmova odgovori su mu najčešće jednostavni (da/ne), tek uz poticaj oblikuje potpunu rečenicu. Stečene spoznaje primjenjuje uz znatnu pomoć učitelja i to uglavnom na poznatim primjerima. Na dopunsku nastavu dolazi rijetko ili uopće ne dolazi. | Učenik/učenica pokazuje da poznaje ključne pojmove i da je dosegnuo propisana obrazovna postignuća na razini prepoznavanja, tek dijelom na razini reprodukcije. Stečene spoznaje primjenjuje uz znatnu pomoć. Izražava se samostalno uz poticajna pitanja. Pročitao je najmanje tri lektirna djela tijekom školske godine i zna odgovoriti na jednostavan pitanja o njima. Krasnoslovi i čita uz pomoć. Razumije pročitano u jednostavnim primjerima. Zadatke objektivnoga tipa rješava najčešće s 40 -59 % točnosti. |
| dobar |  Učenik/učenica sudjeluje u radu na satu samostalno, a katkad mu je potreban poticaj. Tijekom godine pročitao je najmanje pet lektirnih naslova, najčešće pravovremeno. Kod kuće radi najčešće redovito, no zadatke izvršava u minimalnome opsegu, nepotpuno te često s pogreškama. Pri provjeri recepcije književnoga djela, kazališne predstave ili filma te usvojenosti osnovnih ključnih pojmova i propisanih obrazovnih postignuća odgovara potpunom rečenicom, a uz poticaj oblikuje kratak tekst. Stečene spoznaje primjenjuje samostalno u jednostavnim i |  Učenik/učenica pokazuje da poznaje ključne pojmove i da je dosegnuo propisana obrazovna postignuća na razini reprodukcije i na razini primjene, i to u jednostavnim poznatim primjerima bez pomoći te u novima uz pomoć učitelja. Izražava se samostalno oblikujući jednostavne rečenice, a uz potpitanja i kratke tekstove. Pročitao je najmanje pet lektirnih djela, a o pročitanome odgovara na pitanja potpunim rečenicama, a uz pomoć i poticaj i s kratkim obrazloženjima odgovora. Samostalno i točno krasnoslovi i čita uz neznatne pogreške. |

|  |  |  |
| --- | --- | --- |
|  | poznatim primjerima, rjeđe uz pomoć učitelja. Na dopunsku nastavu redovito. | Zadatke objektivnoga tipa rješava najčešće sa 60-74 % točnosti. |
| vrlo dobar | Učenik/učenica sudjeluje u radu na satu samostalno, uz neznatnu pomoć učitelja. Tijekom godine pročitao je najmanje osam lektirnih naslova, najčešće pravovremeno. Kod kuće radi redovito i rješava zadatke u potpunosti, katkad s pogreškama jer, premda može, ne pokušava samostalno doći do točnih odgovora. Pri provjeri recepcije književnoga djela, kazališne predstave ili filma te usvojenosti osnovnih ključnih pojmova i propisanih obrazovnih postignuća odgovara samostalno potpunim rečenicama uz obrazloženja. Stečene spoznaje primjenjuje samostalno u jednostavnim i poznatim primjerima te u složenima uz pomoć učitelja. | Učenik/učenica pokazuje da poznaje ključne pojmove i da je dosegnuo propisana obrazovna postignuća na razini na razini primjene, i to samostalno u jednostavnim novim primjerima te u složenima uz pomoć učitelja. Izražava se samostalno oblikujući kratke tekstove. Pročitao je najmanje osam lektirnih djela, o pročitanome točno odgovara na pitanja potpunim rečenicama te samostalno iznosi doživljaj i stavove potkrepljujući ih obrazloženjima i navodima iz teksta. Samostalno, točno i izražajno krasnoslovi i čita.Zadatke objektivnoga tipa rješava najčešće sa 75-89 % točnosti. |
| odličan | Učenik/učenica sudjeluje u radu na satu samostalno. Postavlja problemska pitanja i pokušava odgovoriti na problemska pitanja. Kod kuće radi redovito te potpuno i točno rješava zadatke te samostalno istražuje. Pročitao je svih devet obaveznih lektirnih djela. Pri provjeri recepcije književnoga djela, kazališne predstave ili filma te usvojenosti osnovnih ključnih pojmova i propisanih obrazovnih postignuća odgovara samostalno potpunim rečenicama uz obrazloženja iskazujući vlastite kreativne zamisli i rješenja. Stečene spoznaje povezuje i primjenjuje samostalno u novim primjerima, na satu hrvatskoga te u ostalim predmetima. U vrlo složenim primjerima traži pomoć učitelja, češće nastoji doći do odgovora sam. |  Učenik/učenica pokazuje da poznaje ključne pojmove i da je dosegnuo propisana obrazovna postignuća na razini na razini primjene u svim oblicima usmenoga i pisanoga sporazumijevanja.Zadatke rješava samostalno i na kreativan način. Samostalno se izražava stvarajući vlastite kreativne uratke. Pročitao je svih devet obaveznih lektirnih djela, o pročitanome samostalno, točno i argumentirano govori, iznosi svoj svoj doživljaj i predlaže rješenja problema. Samostalno, točno i izražajno krasnoslovi i čita iznoseći doživljaj teksta.Zadatke objektivnoga tipa rješava najčešće s 90-100 % točnosti. |
|  **Kriteriji za nastavu na daljinu**odličan – Učenik/učenica je aktivan/aktivna, sudjeluje redovito u komunikaciji, prisutan/na je na nastavi na daljinu i redovito i točno izvršava zadatke i šalje odgovore i prezentacije.vrlo dobar – Učenik/učenica je uglavnom aktivan/na, ako izostaje, ispriča se. Prisutan/na je na nastavi na daljinu i uglavnom redovito i točno izvršava zadatke i šalje odgovore i prezentacije. Propušteno nadoknađuje u dogovorenom roku. dobar - Učenik/učenica je uglavnom aktivan/na, ali ponekad izostaje bez isprike. Prisutan/na je na nastavi na daljinu i uglavnom redovito i točno izvršava zadatke i šalje odgovore i prezentacije. Propušteno nadoknađuje u dogovorenom roku.dovoljan - Učenik/učenica je često neaktivan/na i izostaje bez isprike. Prisutan/na je na nastavi na daljinu, ali se rijetko javlja za odgovor. Izbjegava dogovorene termine i neredovito i netočno izvršava zadatke i šalje odgovore i prezentacije. Propušteno nadoknađuje u dogovorenom roku, ali tek na poticaj.nedovoljan - Učenik/učenica je neaktivan/na i izostaje bez isprike. Nije je na nastavi na daljinu, rijetko se javlja za odgovor. Izbjegava dogovorene termine i neredovito i netočno izvršava zadatke i šalje odgovore i prezentacije. Propušteno nije nadoknadio/la u dogovorenom roku.  |